คอลิด อัลอัสอัด

คอลิด มุฮัมมัด อัลอัสอัด (خالد الأسعد; ɐlʔæsʕæd; 1 มกราคม ค.ศ. 1932 – 18 สิงหาคม ค.ศ. 2015) เป็นนักโบราณคดีชาวซีเรียที่เป็นหัวหน้าฝ่ายโบราณวัตถุสถานในเมืองโบราณแพลไมรา แหล่งมรดกโลกของยูเนสโก เขาดำรงตำแหน่งนี้เป็นเวลากว่า 40 ปี อัลอัสอัดถูกตัดหัวตามสาธารณะโดยกลุ่มไอซิสในวันที่ 18 สิงหาคม ค.ศ. 2015 ด้วยอายุ 83 ปี


**ชีวิตช่วงต้น การศึกษา และครอบครัว**
อัลอัสอัดเกิดใน ค.ศ. 1932 ที่แพลไมรา ซึ่งเป็นบริเวณที่เขาใช้ชีวิตส่วนใหญ่ เขาได้รับประกาศนียบัตรด้านประวัติศาสตร์และได้รับการศึกษาที่มหาวิทยาลัยดามัสกัส อัลอัสอัดมีลูกชาย 6 คนและลูกสาว 5 คน หนึ่งในนั้นเขาตั้งชื่อเป็น Zenobia ตามราชินีผู้เป็นที่รู้จัก


**อาชีพ**

**โบราณคดี**
อนทำงาน อัลอัสอัดได้ขุดค้นและบูรณะแพลไมราโบราณ เขาดำรงตำแหน่งผู้ดูแลหลักของที่ตั้งแพลไมราใน ค.ศ. 1963 โดยดำรงตำแหน่งนี้มาเป็นเวลากว่า 40 ปี การสำรวจของเขาเน้นไปที่ปราการของแพลไมราในช่วงปลายคริสต์ศตวรรษที่ 3 และทำงานร่วมกับคณะโบราณคดีจากอเมริกา โปแลนด์ เยอรมนี ฝรั่งเศส และสวิสเซอร์แลนด์ ความสำเร็จของเขาคือการยกระดับแพลไมราให้เป็นแหล่งมรดกโลก เขาสามารถพูดภาษาแอราเมอิกได้เชี่ยวชาญ และแปลข้อความเป้นประจำจนกระทั่ง ค.ศ. 2011

อัลอัสอัดจัดนิทรรศการโบราณวัตถุแห่งแพลไมราตั้งแต่ ค.ศ. 1974 เป็นต้นมา

เมื่อเขาเกษียณใน ค.ศ. 2003 Walid ลูกชายของเขารับช่วงต่องานของพ่อที่แพลไมรา มีรายงานว่าทั้งสองถูกฝ่ายรัฐอิสลามคุมตัวในเดือนสิงหาคม ค.ศ. 2015 มีเพียงลูกชายเท่านั้นที่รอดชีวิต


**การเมือง**
เชื่อกันว่าเขาเข้าร่วมกับพรรคบะอษ์สังคมนิยมซีเรียประมาณ ค.ศ. 1954 แต่ไม่เป็นที่กระจ่างว่าเขาเป็นผู้สนับสนุนรัฐบาลบัชชาร อัลอะซัดอย่างเด่นชัดหรือไม่. The Economist รายงานว่าบางคนอ้างว่าเขาเป็น "ผู้สนับสนุนที่มั่นคง" ของอัลอะซัด


**เสียชีวิต**
อนุสรณ์สถานของคอลิด อัลอัสอัดที่ประเทศอิตาลี
ในเดือนพฤษภาคม ค.ศ. 2015 แพลไมราและเมืองโบราณที่อยู่ใกล้เคียงตกอยู่ภายใต้การควบคุมของรัฐอิสลาม อัลอัสอัดช่วยอพยพผู้คนออกจากพิพิธภัณฑ์ในเมืองก่อนที่กลุ่มรัฐอิสลามจะเข้ายึดครอง แต่เขาถูกจับกุมตัวไป ฝ่ายรัฐอิสลามจึวทรมานอัลอัสอัดพื่อพยายามค้นหาตำแหน่งของโบราณวัตถุที่เขาช่วยซ่อนไว้ เขาถูกสังหารที่แพลไมราตอนอายุ 83 ปีในวันที่ 18 สิงหาคม ค.ศ. 2015

มีรายงานว่าร่างของเขาถูกนำไปจัดแสดงที่แพลไมรา (ตัดมุร) ส่วนใหม่ และจากนั้นนำไปในส่วนเก่า ซึ่งเป็นทรัพย์สมบัติที่รัฐอิสลามทำลายทิ้งไปแล้ว

ในเดือนกุมภาพันธ์ ค.ศ. 2021 ฝ่ายซีเรียรายงานพบร่างกายของอัลอัสอัดในพื้นที่ชนบททางตะวันออกของแพลไมรา 10 กม.

นอกจากอัลอัสอัดที่ถูกสังหารแล้ว Qassem Abdullah Yehya รองผู้อำนวยการห้องปฏิบัติการ DGAM ยังทำหน้าที่ปกป้องพื้นที่แพลไมรา และถูกกลุ่มรัฐอิสลามสังหารขณะปฏิบัติหน้าที่เมื่อวันที่ 12 สิงหาคม ค.ศ. 2015 ขณะนั้นเขามีอายุ 37 ปี


**สื่อสิ่งพิมพ์ที่คัดเลือก**
 year=1980; 2nd edition 1990.- year=1984- oclc=68075497- oclc=4632456923- Asaad, Khaled; Yon, Jean-Baptiste (2001), Inscriptions de Palmyre. Promenades épigraphiques dans la ville antique de Palmyre (= Guides archéologiques de l'Institut Français d'Archéologie du Proche-Orient Bd. 3). Institut Français d'Archéologie du Proche-Orient, Beirut 2001; 2-912738-12-1.- Asaad, Khaled; Schmidt-Colinet, Andreas (eds) (2013), Palmyras Reichtum durch weltweiten Handel. Archäologische Untersuchungen im Bereich der hellenistischen Stadt. 2 vols. Holzhausen, Vienna 2013; 978-3-902868-63-3, 978-3-902868-64-0.


**อ้างอิง**


หมวดหมู่:นักโบราณคดีจากตะวันออกใกล้
หมวดหมู่:ศิษย์จากมหาวิทยาลัยดามัสกัส
หมวดหมู่:บุคคลที่ถูกตัดหัวโดยรัฐอิสลามอิรักและเลแวนต์
หมวดหมู่:บุคคลจากเขตผู้ว่าการฮอมส์
หมวดหมู่:นักโบราณคดีชาวซีเรีย
หมวดหมู่:ชาวซีเรียที่ถูกประหารชีวิต